**VLADA REPUBLIKE HRVATSKE**

Na temelju članka 24. stavaka 1. i 3. Zakona o Vladi Republike Hrvatske Zakona (Narodne novine, br. 150/11, 119/14, 93/16 i 116/18) Vlada Republike Hrvatske je na sjednici održanoj 23. travnja 2020. godine donijela

**ODLUKU**

**O OSNIVANJU POVJERENSTVA ZA UTVRĐIVANJE PRIJEDLOGA KANDIDATA ZA GLAVNOG DRŽAVNOG ODVJETNIKA REPUBLIKE HRVATSKE**

I.

Osniva se Povjerenstvo za utvrđivanje prijedloga kandidata za Glavnog državnog odvjetnika Republike (u daljnjem tekstu: Povjerenstvo).

II.

Članovi Povjerenstva su:

* Andrej Plenković, predsjednik Vlade Republike Hrvatske, predsjednik
* Davor Božinović, potpredsjednik Vlade Republike Hrvatske i ministar unutarnjih poslova
* Zdravko Marić, potpredsjednik Vlade Republike Hrvatske i ministar financija
* Dražen Bošnjaković, ministar pravosuđa
* Ivan Malenica, ministar uprave
* Mario Banožić, ministar državne imovine.

III.

Zadaće Povjerenstva su:

* provođenje razgovora s kandidatima čije je prijave na javni poziv za mjesto Glavnog državnog odvjetnika Republike Hrvatske Državno odvjetničko vijeće dostavilo Vladi Republike Hrvatske
* utvrđivanje prijedloga kandidata za Glavnog državnog odvjetnika Republike Hrvatske.

IV.

Stručne, administrativne i tehničke poslove za Povjerenstvo obavljat će Ministarstvo pravosuđa.

V.

Ova Odluka stupa na snagu danom donošenja, a objavit će se u »Narodnim novinama«.

Klasa:

Urbroj:

Zagreb,

Predsjednik

mr. sc. Andrej Plenković

**OBRAZLOŽENJE**

Državnoodvjetničko vijeće je, sukladno članku 25. stavku 1. i 2. Zakona o državnom odvjetništvu (NN 67/2018), pokrenulo postupak za imenovanje i objavilo javni poziv kandidatima za mjesto Glavnog državnog odvjetnika Republike Hrvatske (NN 27/2020 od 11. ožujka 2020.).

Na sjednici održanoj dana 21. travnja 2020. godine Državnoodvjetničko vijeće je utvrdilo kandidate koji su podnijeli prijavu na javni poziv te je prijave dostavilo Vladi Republike Hrvatske.

Kandidati koji su podnijeli prijavu na poziv su: Nikša Wagner, zamjenik županijskog državnog odvjetnika u Županijskom državnom odvjetništvu u Splitu,

Zlata Hrvoj-Šipek, zamjenica Glavnog državnog odvjetnika Republike Hrvatske,Veljko Miljević, odvjetnik, Mladen Dragičević, odvjetnik, Marija Cvitanušić, odvjetnica i Marko Bonifačić.

Sukladno članku 23. stavku 1. Zakona o državnom odvjetništvu, Glavnog državnog odvjetnika Republike Hrvatske na vrijeme od četiri godine imenuje Hrvatski sabor, na prijedlog Vlade Republike Hrvatske i uz prethodno mišljenje nadležnog odbora Hrvatskog sabora.

Ovom odlukom osniva se Povjerenstvo koje će provesti razgovor s kandidatima za mjesto Glavnog državnog odvjetnika te utvrditi prijedlog kandidata za Glavnog državnog odvjetnika Republike Hrvatske. Vlada Republike Hrvatske uputiti će prijedlog kandidata Hrvatskom saboru na nadležno postupanje.